Document ID: /roh_data/filtered/fineweb-2-filterrobots_roh.jsonl.gz/7803

Uschenumnads construiders da punts e spezialists dal post per integraziun èn en funcziun. Els èn ensemmen cun la polizia vid tschertgar soluziuns per la situazun actuala. Anc han els dentant anc betg chattà ina persuna adattada per surpigliar la responsabladad per la moschea e l'uniun da cultura da la moschea.
Enfin che la moschea possia puspè arver sias portas stoppian ins probabel anc spetgar intgins dis. Dentant n’èsi il mument betg cler sche la moschea pudess insumma avrir las portas, tenor la polizia duvrass quai anc ulteriuras mesiras. Uschia è per exempel era la protecziun da fieu e tar la igiena da mangiativas betg tut en urden.
La polizia e la procura publica han la mesemna a bunura fatg ina razzia en la moschea. Tranter auter han els arrestà l'imam che haja proclamà da mazzar muslims che na sa tignian betg vid ils temps d'oraziun.
RR novitads 18:00